Il-Knisja f’Malta ħabbret li nhar is-sibt se jiġu ordnati disa’ saċerdoti. L-ordinazzjoni presbiterali ta’ dawn iż-żgħażagħ – żewġ djakni djoċesani u seba’ reliġjużi – se ssir nhar is-Sibt 7 ta’ April fil-Konkatidral ta’ San Ġwann, il-Belt Valletta, fid-9:15am. Id-disa’ djakni li ser jiġu ordnati saċerdoti mill-Arċisqof Charles J. Scicluna huma: Fra Alan Joseph Adami tal-Ordni Dumnikan, Fra Jethro Bajada tal-Ordni tal-Aħwa Minuri Kapuċċini, Rev. Anton D’Amato mill-Parroċċa ta’ Santa Katerina Verġni u Martri, iż-Żurrieq, Rev. Bernard Micallef mill-Parroċċa ta’ Marija Annunzjata, Ħal Tarxien, Rev. Kenneth Micallef, Salesjan ta’ Dun Bosco, Fra Kurt Mizzi tal-Ordni Karmelitan, Fra Elmar Pace tal-Ordni tal-Aħwa Minuri Kapuċċini, Rev. Giovann Tabone tas-Soċjetà Missjunarja ta’ San Pawl Rev. Alex Zammit tas-Soċjetà Missjunarja ta’ San Pawl Il-knisja stiednet lil kulħadd biex jattendi għaċ-ċelebrazzjoni tal-ordinazzjoni presbiterali u biex jitlob għal aktar vokazzjonijiet u għall-qdusija tas-saċerdoti, speċjalment għal dawk li se jiġu ordnati saċerdoti nhar is-Sibt li ġej.